ai4bharat/Pralekha huggingface dataset:
रक्षा मंत्रालय
भूमि युद्ध अध्ययन केंद्र  ने सेना अधिकारियों के लिए पीएचडी कार्यक्रम की शुरुआत की
भारतीय सेना के संरक्षण के तहत एक स्वायत्त थिंक टैंक भूमि युद्ध अध्ययन केंद्र  ने मणिपाल एकेडमी ऑफ हायर एजुकेशन , मंगलौर के साथ सेना अधिकारियों के लिए पीएचडी कार्यक्रम संचालित करने को लेकर एक संयुक्त पहल की स्थापना की है। मणिपाल एकेडमी ऑफ हायर एजुकेशन को पहले मणिपाल विश्वविद्यालय के नाम से जाना जाता था।
सीएलएडब्ल्यूएस ने अधिकारियों की व्यावसायिक सैन्य शिक्षा  को आगे और बढ़ाने के लिए यह पहल की है। यह संबंधित क्षेत्रों में गहन ज्ञान से युक्त सैन्य नेताओं के साथ देश को लाभान्वित करेगा।
इस पहल के तहत सीएलएडब्ल्यूएस को एमएएचई के उप-केंद्र के रूप में मान्यता दी गई है, जिससे सीएलएडब्ल्यूएस संकायों में से पांच सह-पर्यवेक्षक के रूप में काम करेंगे। इसके अलावा सीएलएडब्ल्यूएस यूजीसी एवं एमएएचई के दिशानिर्देशों के अनुरूप चयन प्रक्रिया शुरू करेगा और अनिवार्य अनुसंधान पद्धति कक्षाओं का संचालन करेगा।
आवेदन पत्र के साथ इस पहल से संबंधित सभी विवरण सीएलएडब्ल्यूएस वेबसाइट  पर शीर्षक “यूनिवर्सिटी सेल” के तहत उपलब्ध है। वहीं, इच्छुक उम्मीदवारों से अनुरोध किया गया है कि वे अपना विधिवत भरा हुआ आवेदन पत्र 30 जून, 2021 तक भेज दें।
राष्ट्रपति सचिवालय
अंतर्राष्ट्रीय महिला दिवस की पूर्व संध्या पर राष्ट्रपति का संदेश
हर वर्ष 8 मार्च को मनाए जाने वाले अंतर्राष्ट्रीय महिला दिवस की पूर्व संध्या पर गुरुवार को राष्ट्रपति श्री रामनाथ कोविंद ने अपने संदेश में यह कहाः
‘अंतर्राष्ट्रीय महिला दिवस के अवसर पर मैं सभी देशवासियों, विशेषकर भारत की बेटियों को अनेकानेक शुभकामनाएं देता हूं जिन्होंने अपनी सफलताओं से देश का नाम दुनिया भर में रोशन किया है। हमें अपनी बेटियों पर गर्व है।
यह दिवस नारी शक्ति को समर्पित है। महिलाओं ने बदलते समय से कदमताल कर जीवन के हर क्षेत्र में उपलब्धियां हासिल कर अपनी प्रतिभा का लोहा मनवाया है। मुझे विश्वास है कि भारतीय समाज महिला सशक्तिकरण की दिशा में निरंतर प्रगति करता रहेगा और महिला-पुरुष समानता को सतत रूप से दिया जा रहा बढ़ावा हमारी बेटियों एवं समाज के लिए नवीन अवसर लेकर आएगा।
मैं इस शुभ दिवस पर सभी को शुभकामनाएं देता हूं।’
राष्ट्रपति के संदेश को हिंदी में पढ़ने के लिए कृपया यहां क्लिक करें
वाणिज्य एवं उद्योग मंत्रालय
केंद्रीय वाणिज्य एवं उद्योग, उपभोक्ता मामले, खाद्य तथा सार्वजनिक वितरण और कपड़ा मंत्री श्री पीयूष गोयल गुवाहाटी में 'जनजति गौरव दिवस' में शामिल हुए
श्री गोयल ने चाय उद्योग और लधु उद्योग भारती के हितधारकों के साथ संवादात्मक सत्र में हिस्सा लिया
केंद्रीय वाणिज्य एवं उद्योग, उपभोक्ता मामले, खाद्य तथा सार्वजनिक वितरण और कपड़ा मंत्री, श्री पीयूष गोयल ने आज गुवाहाटी के हरियाणा भवन में कल्याण आश्रम द्वारा आयोजित 'जनजति गौरव दिवस' में हिस्सा लिया।
जनजति गौरव दिवस के अवसर पर अपने भाषण के दौरान मंत्री ने देश में जनजातीय आबादी का उत्थान करने के लिए प्रधानमंत्री श्री नरेन्द्र मोदी के दृष्टिकोण पर प्रकाश डाला। केंद्रीय मंत्री ने कहा कि इन पहलों का आयोजन जनजातीय समुदायों को विभिन्न क्षेत्रों में अपनी प्रतिभा का प्रदर्शन करने और उनके सर्वांगीण विकास की रूपरेखा तैयार करने के लिए एक मंच प्रदान करने के लिए किया गया है। मंत्री ने देश में जनजातीय लोगों द्वारा बनाई गई विभिन्न कलाकृतियों की भी प्रशंसा की।
केंद्रीय मंत्री ने कहा कि सप्ताह भर चलने वाला यह उत्सव भारत के जनजातीय समुदायों के प्रति समर्पित है, जिसकी शुरुआत 15 नवंबर को हुई है और पूरे देश में इसे उत्साह के साथ मनाया जा रहा है और यह जनजातीय संस्कृति के विभिन्न रंगों पर प्रकाश डालता है। श्री गोयल ने कहा कि 15 नवंबर को महान जनजातीय स्वतंत्रता सेनानी, भगवान बिरसा मुंडा की जयंती होती है और प्रत्येक वर्षइसे जनजति गौरव दिवस के रूप में मनाया जाएगा और इसलिए जनजातीय स्वतंत्रता सेनानियों की विरासत को सम्मान देने के लिए पूरे देश में कार्यक्रमों का आयोजन किया जा रहा है, जो अब तक हमारे स्वतंत्रता संग्राम के गुमनाम नायक बने हुए हैं।
इस कार्यक्रम में असम के उद्योग एवं वाणिज्य मंत्री, श्री चंद्र मोहन पटोवरी और रंगिया के विधायक, श्री भावेश कलिता भी उपस्थित हुए।
इसके बाद, केंद्रीय वाणिज्य एवं उद्योग, उपभोक्ता मामले, खाद्य तथा सार्वजनिक वितरण और कपड़ा मंत्री, श्री पीयूष गोयलने गुवाहाटी के किरणश्री ग्रांड में चाय उद्योग और लधु उद्योग भारती, एनईआर के हितधारकों के साथ एक संवादात्मक सत्र का आयोजनकिया।हितधारकों के साथ बातचीत के दौरान, उन्होंने चाय उद्योग से संबंधित विभिन्न मुद्दे उठाए,विशेष रूप से असम से संबंधित। चाय की पत्तियों के लिए न्यूनतम समर्थन मूल्य, छोटे चाय उत्पादकों के लिए विभिन्न कृषि लाभ, चाय नीलामी में बड़े पैमाने पर बोली लगाने वालों की संख्या में बढ़ोतरीआदि मुद्दों पर प्रकाश डाला गया। केंद्रीय मंत्री ने प्रतिभागियों के साथ इन मुद्दों पर गहन चर्चा की और इसके लिए उचित कार्यवाही करने का आश्वासन दिया।
भारतीय चाय बोर्ड द्वारा आयोजित किए गए इस संवादात्मक सत्र में असम के उद्योग मंत्री, श्री चंद्र मोहन पटोवरी भी उपस्थित हुए।
शिक्षा मंत्रालय
एआईसीटीई और बीपीआरएंडडी कल मंथन-2021 का शुभारम्भ करेंगे
पुलिस अनुसंधान एवं विकास ब्यूरो  में महानिदेशक, आईपीएस श्री वी. एस. के. कौमुदी और अखिल भारतीय तकनीकी शिक्षा परिषद  के चेयरमैन प्रो. अनिल डी. सहस्रबुद्धे 26 अगस्त, 2021 को नेशनल मीडिया सेंटर में मंथन 2021 का शुभारम्भ करेंगे।
हैकाथन मंथन 2021 नई अवधारणाओं की पहचान और हमारी इंटेलिजेंस एजेंसियों के सामने आने वाली 21वीं सदी की सुरक्षा चुनौतियों के तकनीक समाधान खोजने के लिए की गई एक विशेष राष्ट्रीय पहल है। 28 नवंबर से 1 दिसंबर, 2021 तक होने वाली 36 घंटों की इस ऑनलाइन हैकाथन में देश भर के शैक्षणिक संस्थानों से चुने गए युवा और पंजीकृत स्टार्टअप्स भाग लेंगे, जो यहां पर अपनी तकनीक विशेषज्ञता और तकनीक कौशल के उपयोग से मजबूत, सुरक्षित और प्रभावी तकनीक समाधानों की पेशकश करेंगे। विजेता टीमों को कुल 40 लाख रुपये की धनराशि पुरस्कार में दी जाएगी। प्रतिभागियों द्वारा हमेशा बदलती सुरक्षा संबंधी चुनौतियों को ध्यान में रखते हुए, 6 विषय वस्तुओं के अंतर्गत 20 विभिन्न चुनौतियों के लिए आर्टीफिशियल इंटेलिजेंस, डीप लर्निंग, ऑगमेंटेड रियल्टी, मशीन लर्निंग आदि के उपयोग से डिजिटल समाधान विकसित किए जाने का अनुमान है। इनमें फोटो/वीडियो एनालिसिस, क्रिएटर की जानकारी के साथ ही फेक कंटेंट की पहचान, प्रिडिक्टिव साइबर क्राइम डाटा एनालिटिक्स आदि शामिल हैं।
मंथन 2021 दो चरणों में पूरा होगा। पहले चरण में, प्रतिभागियों द्वारा समस्याओं के संदर्भ में अपनी अवधारणाएं जमा किए जाने का अनुमान है, जिनका वे पोर्टल पर समाधान निकालना चाहते हैं। क्षेत्र के विशेषज्ञों के समूह द्वारा इन जमा किए गए विचारों का मूल्यांकन किया जाएगा और 28 नवंबर, 2021 से होने वाले ग्रैंड फिनाले या दूसरे चरण के लिए सिर्फ नए विचारों का चयन किया जाएगा। ग्रैंड फिनाले के दौरान, चुने गए प्रतिभागियों द्वारा अपनी योजनाओं के अनुरूप समाधान विकसित किए जाने और ज्यूरीज के सामने यह साबित करने का अनुमान है कि उनकी योजना तकनीक रूप से व्यवहार्य है और उससे भी ज्यादा कार्यान्वयन के योग्य है। सर्वश्रेष्ठ विचारों को विजेता घोषित किया जाएगा।
कार्यक्रम में भाग लेने के लिए मंथन की आधिकारिक वेबसाइट https://manthan.mic.gov.in पर 26 अगस्त, 2021 से पंजीकरण शुरू हो जाएगा।
पत्तन, पोत परिवहन और जलमार्ग मंत्रालय
केंद्रीय पत्तन, पोत परिवहन और जलमार्ग मंत्री श्री सर्बानंद सोनोवाल ने पारादीप बंदरगाह की परियोजनाओं की समीक्षा की और 2030 तक इसकी क्षमता बढ़ाकर 500 मिलियन मीट्रिक टन प्रति वर्ष करने के निर्देश दिए
केंद्रीय पत्तन, पोत परिवहन और जलमार्ग मंत्री श्री सर्बानंद सोनोवाल ने पारादीप पत्तन की परियोजनाओं की समीक्षा की और 2030 तक इसकी क्षमता बढ़ाकर 500 मिलियन मीट्रिक टन प्रति वर्ष  करने के निर्देश दिए। उन्होंने 24 मार्च, 2022 को नियमित समीक्षा के हिस्से के रूप में ओडिशा में पारादीप पत्तन प्राधिकरण की अपनी पहली आधिकारिक यात्रा की। बैठक के दौरान श्री सर्बानंद सोनोवाल ने विभिन्न बुनियादी ढांचा परियोजनाओं, पीपीए परियोजनाओं, पत्तन के कामकाज, ईज ऑफ बिजनेस पहल, हरित पहल और पत्तन की व्यापार विकास गतिविधियों की समीक्षा की।
श्री सोनोवाल ने 29.68 करोड़ रुपये लागत के कंटेनर स्कैनर का उद्घाटन किया जो स्कैन मोड में एक घंटे में 25 ट्रकों को स्कैन कर सकता है। कंटेनर स्कैनर अंतरराष्ट्रीय सुरक्षा जांच मानकों का अनुपालन करता है और कंटेनरों की मैन्युअल जांच को कम करते हुए जैविक/अकार्बनिक सामग्री की सुगमता के साथ जांच करते हुए उच्च कार्य प्रदर्शन इमेजिंग क्षमता प्रदान करता है। इससे पत्तन में कंटेनर यातायात की आवाजाही को बढ़ावा मिलेगा।
उन्होंने पारादीप पत्तन में राष्ट्रीय राजमार्ग से अतिरिक्त पत्तन कनेक्टविटि के हिस्से के रूप में दूसरे एक्जिट-कम-रोड फ्लाईओवर  की आधारशिला रखी। यह 2.4 किलोमीटर लंबा सड़क-कम-फ्लाईओवर पत्तन से वैकल्पिक प्रवेश और निकासी विकल्प के रूप में सेवा प्रदान करेगा और वाहनों की सुरक्षित और भीड़-भाड़ से मुक्त आवाजाही में मदद करेगा। 93 करोड़ रुपये की लागत वाला यह फ्लाई ओवर पत्तन टाउनशिप में यात्री आवाजाही से कार्गो ट्रैफिक को अलग करने में भी सहायता प्रदान करेगा।
श्री सोनोवाल ने सीवरेज उपचार संयंत्र और पारादीप कॉलेज बॉयज हॉस्टल का उद्घाटन किया और आयुष गार्डन में वृक्षारोपण अभियान में भाग लिया।
श्री सर्बानंद सोनोवाल ने बीजू सम्मेलन केन्द्र का भी उद्घाटन किया और हितधारकों के साथ बैठक की। उन्होंने पारादीप पेट्रोलियम, केमिकल्स और पेट्रोकेमिकल्स इन्वेस्टमेंट रीजन  के बारे में हुई प्रगति के संबंध में आईडीसीओ, आईओसीएल के अधिकारियों के साथ समीक्षा की। पीसीपीआईआर की प्रगति की समीक्षा के दौरान उन्होंने इस क्षेत्र के समग्र विकास के लिए तेजी से काम के लिए सहयोगपूर्ण दृष्टिकोण अपनाने पर जोर दिया।
प्रधानमंत्री कार्यालय
प्रधानमंत्री की नीदरलैंड के प्रधानमंत्री से मुलाकात
प्रधानमंत्री श्री नरेन्द्र मोदी ने नई दिल्ली में जी20 शिखर सम्मेलन के दौरान 10 सितंबर 2023 को नीदरलैंड के प्रधानमंत्री महामहिम श्री मार्क रूट के साथ द्विपक्षीय बैठक की।
प्रधानमंत्री श्री रूट ने भारत की जी20 की अध्यक्षता और शिखर सम्मेलन की सफलता के लिए प्रधानमंत्री को बधाई दी। उन्होंने भारत को चंद्रयान मिशन की सफलता पर बधाई और आदित्य मिशन के लिए शुभकामनाएं दीं।
दोनों नेताओं ने व्यापार एवं निवेश, रक्षा और सुरक्षा, स्वच्छ ऊर्जा और ग्रीन हाइड्रोजन, सेमीकंडक्टरों, साइबर और डिजिटल प्रौद्योगिकी में सहयोग सहित अपनी द्विपक्षीय साझेदारी को मजबूत बनाने के तरीकों पर विचार-विमर्श किया।
चर्चा में आपसी हित के क्षेत्रीय और वैश्विक मुद्दे भी शामिल रहे।
संस्कृति मंत्रालय
एएसआई के सभी केंद्र संरक्षित स्मारक 6 जुलाई, 2020 से खुलेंगे: श्री प्रहलाद सिंह पटेल
एएसआई के 820 केन्द्र संरक्षित स्मारकों, जिनमें पूजास्थल हैं, को पहले ही 8 जून, 2020 से खोला जा चुका है
केंद्रीय संस्कृति और पर्यटन राज्य मंत्री  श्री प्रहलाद सिंह पटेल ने कहा है कि संस्कृति मंत्रालय और भारतीय पुरातत्व सर्वेक्षण  ने सुरक्षा प्रोटोकॉल का पूरी तरह से पालन करते हुए, सभी केंद्र संरक्षित स्मारकों को 6 जुलाई, 2020 से खोलने का फैसला किया है। उन्होंने कहा कि केवल वे स्मारक / संग्रहालय जो नियंत्रण क्षेत्र में नहीं हैं, आगंतुकों के लिए खुले रहेंगे। सभी केंद्र संरक्षित स्मारकों और स्थलों में गृह मंत्रालय और स्वास्थ्य एवं परिवार कल्याण मंत्रालय द्वारा जारी किए गए स्वच्छता, सामाजिक दूरी बनाये रखने और अन्य स्वास्थ्य प्रोटोकॉल जैसे दिशानिर्देशों का पालन किया जायेगा। उन्होंने कहा कि राज्य और / या जिला प्रशासन द्वारा जारी किये गए किसी विशेष आदेश को भी सख्ती से लागू किया जाना चाहिए।
इन स्मारकों को कोविड -19 महामारी के मद्देनजर बंद कर दिया गया था। कुल 3691 केंद्र संरक्षित स्मारक एएसआई के अंतर्गत आते हैं, जिनमें से 820 केन्द्र संरक्षित स्मारकों को, जिनमें पूजास्थल हैं, 8 जून, 2020 को खोला गया था।
सभी केंद्र संरक्षित स्मारकों और संग्रहालयों को खोलने के लिए भारतीय पुरातत्व सर्वेक्षण द्वारा जारी किए गए एसओपी के लिए लिंक को क्लिक करें:
आगंतुकों के लिए निर्देश के लिए लिंक पर क्लिक करें
प्रधानमंत्री कार्यालय
प्रधानमंत्री ने शिवमोगा की दुर्घटना में हुई जान-माल की हानि पर गहरा दु:ख व्यक्त किया है
प्रधानमंत्री श्री नरेन्द्र मोदी ने शिवमोगा की दुर्घटना में हुई जान-माल की हानि पर गहरा शोक व्यक्त किया है।
एक ट्वीट में प्रधानमंत्री ने कहा, ‘शिवमोगा में हुई जान-माल की हानि से मुझे बहुत दु:ख हुआ है। शोक संतप्त परिवारों के प्रति मैं संवेदनाएं व्यक्त करता हूं और घायलों के जल्दी स्वस्थ होने की कामना करता हूं। राज्य सरकार पीड़ितों को हर संभव सहायता प्रदान कर रही है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 297वां दिन
भारत का कुल टीकाकरणकवरेज 109 करोड़ के ऐतिहासिक स्तर के पार पहुंचा
आज शाम 7 बजे तक 54 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज एक ऐतिहासिक उपलब्धि हासिल करते हुए आज 109 करोड़ के पार  पहुंच गया। आज शाम 7 बजे तक टीके की 54 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण की संख्या में और वृद्धि होने की उम्मीद है।
जनसंख्या प्राथमिकता वाले समूहों पर आधारित वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10379710
|
|
दूसरी खुराक
|
|
9276993
|
|
एफएलडब्ल्यू
|
|
पहली खुराक
|
|
18372915
|
|
दूसरी खुराक
|
|
16055735
|
|
18-44 वर्ष आयु समूह
|
|
पहली खुराक
|
|
425731873
|
|
दूसरी खुराक
|
|
154210931
|
|
45-59वर्ष आयु समूह
|
|
पहली खुराक
|
|
176675231
|
|
दूसरी खुराक
|
|
100110611
|
|
60 वर्ष से ज्यादा
|
|
पहली खुराक
|
|
110783175
|
|
दूसरी खुराक
|
|
68666491
|
|
पहली खुराक दी गई
|
|
741942904
|
|
दूसरी खुराक दी गई
|
|
348320761
|
|
कुल
|
|
1090263665
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख:08नवंबर, 2021 
|
|
एचसीडब्ल्यू
|
|
पहली खुराक
|
|
100
|
|
दूसरी खुराक
|
|
6960
|
|
एफएलडब्ल्यू
|
|
पहली खुराक
|
|
166
|
|
दूसरी खुराक
|
|
17527
|
|
18-44 वर्ष आयु समूह
|
|
पहली खुराक
|
|
1148295
|
|
दूसरी खुराक
|
|
2688015
|
|
45-59वर्ष आयु समूह
|
|
पहली खुराक
|
|
276748
|
|
दूसरी खुराक
|
|
759682
|
|
60 वर्ष से ज्यादा
|
|
पहली खुराक
|
|
144854
|
|
दूसरी खुराक
|
|
368333
|
|
पहली खुराक दी गईं
|
|
1570163
|
|
दूसरी खुराक दी गईं
|
|
3840517
|
|
कुल
|
|
5410680
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जा रही है।
वित्त मंत्रालय
प्रेस विज्ञप्ति
‘6.84% जीएस 2022’ का पुनर्भुगतान
‘6.84% जीएस 2022’ की बकाया धनराशि को 19 दिसंबर, 2022 को बराबर मूल्य पर चुकाई दिया जायेगा। इस तारीख के बाद उस पर कोई ब्याज नहीं मिलेगा। अगर कोई राज्य परक्राम्य लिखत अधिनियम, 1881 के तहत पुनर्भुगतान वाले दिन को अवकाश घोषित करता है,तब उस राज्य के भुगतान कार्यालयों द्वारा अवकाश के पूर्व वाले कार्यदिवस को ऋण/ऋणों का पुनर्भुगतान कर दिया जायेगा।
2). अ) राजकीय प्रतिभूति विनियमन, 2007 के उप-नियम 24 और 24 के अनुसार परिपक्वता पर भुगतान,सहायक खाता-बही या विशेष सहायक खाता-बही के रूप में मौजूद जो राजकीय प्रतिभूतियां होंगी, उनके पंजीकृत धारकों को मिलने वाले लाभ को धारक के बैंक खाते के विवरण के अनुरूप पे-ऑर्डर द्वारा कर दिया जायेगा। इसके अलावा यदि धारक के बैंक में इलेक्ट्रॉनिक माध्यम से भुगतान लेने की सुविधा होगी, तो उक्त धनराशि को धारक के बैंक-खाते में डाल दिया जायेगा। प्रतिभूतियों के मामले में भुगतान करने का उद्देश्य पूरा करने के लिये, इन राजकीय प्रतिभूतियों के मूल धारक या बाद के धारकों को अपने बैंक खाते का विवरण भुगतान से पहले देना होगा।
ब) बहरहाल, बैंक खाते/इलेक्ट्रॉनिक माध्यम से धनराशि प्राप्ति के लिये अनिवार्य विवरण न होने की स्थिति को मद्देनजर रखते हुये, देय तिथि को ऋण के पुनर्भुगतान की सुविधा देने के लिये धारक प्रतिभूतियों पर हस्ताक्षर करने के बाद उन्हें सार्वजनिक ऋण कार्यालयों, जिला कोषालयों, उप-कोषालयों और स्टेट बैंक ऑफ इंडिया की शाखाओं  में पुनर्भुगतान की नियत तिथि से 20 दिन पहले जमा कर सकते हैं।
3) यहां बताये गये किसी भी भुगतान कार्यालय से धनराशि भुगतान के बारे में समस्त प्रक्रियाओं की पूरी जानकारी प्राप्त की जा सकती है।
भारत सरकार
वित्त मंत्रालय
आर्थिक कार्य विभाग
बजट डिवीजन
नॉर्थ ब्लॉक,
नई दिल्ली - 11001
संसदीय कार्य मंत्रालय
संसदीय कार्य मंत्रालय ने “पॉलिसी ट्रेक - वरिष्ठ नीति निर्माताओं और प्रशासकों के साथ जुड़ाव” विषय पर एक संवादात्मक सत्र का आयोजन किया
संसदीय कार्य मंत्रालय ने इंडियन स्कूल ऑफ बिजनेस के अनुरोध पर संसद में बुधवार 5 अप्रैल, 2023 को “पॉलिसी ट्रेक - वरिष्ठ नीति निर्माताओं और प्रशासकों के साथ जुड़ाव” विषय पर एक संवादात्मक सत्र का आयोजन किया। संसदीय कार्य मंत्रालय के सचिव श्री गुडे श्रीनिवास ने भारत की संसद के कार्यों के संबंध में प्रतिभागियों के साथ बातचीत की और प्रतिभागियों द्वारा उठाए गए विभिन्न प्रश्नों के उत्तर भी दिए। इस सत्र में कुल 45 प्रतिभागियों ने भाग लिया।
यह संवादात्मक सत्र इंडियन स्कूल ऑफ बिजनेस के मध्य-करियर पेशेवरों के लिए सार्वजनिक नीति में उन्नत प्रबंधन कार्यक्रम के हिस्से के रूप में आयोजित किया गया था। सार्वजनिक नीति में उन्नत प्रबंधन कार्यक्रम कार्मिक एवं प्रशिक्षण विभाग का एक कार्यक्रम है। इस संवादात्मक सत्र में आईएएस, आईपीएस, आईआरएस, आईआरटीएस, आईपी एवं टीएएफएस, राज्य लोक सेवाओं के अधिकारी, निजी एवं गैर-लाभकारी क्षेत्रों के वरिष्ठ अधिकारी और विधानसभा के सदस्य शामिल थे।
प्रतिभागियों को संसद के दोनों सदनों को देखने का अवसर मिला और इस दौरे को यादगार बनाने के लिए संसद परिसर के भीतर एक सामूहिक तस्वीर भी ली गई।
रसायन एवं उर्वरक मंत्रालय
एनडीए सरकार ने उर्वरक क्षेत्र को बढ़ावा देने के लिए कई पहलें की हैं- श्री डी.वी. सदानंद गौड़ा
केंद्रीय रसायन एवं उर्वरक मंत्री श्री डी.वी. सदानंद गौड़ा ने कहा है कि एनडीए सरकार ने किसानों की सुविधा हेतु उर्वरक क्षेत्र को बढ़ावा देने के लिए कई पहलें की हैं। श्री गौड़ा ने कहा कि कृषि उत्पादकता को बनाए रखने के लिए उर्वरक पोषक तत्वों के बेहतर उपयोग के सम्बन्ध में ज्ञान का प्रसार करने और उर्वरक उपयोग के क्षेत्र में हुए नए विकास के बारे में किसानों को जागरूक करने के लिए, उर्वरक विभाग, कृषि सहयोग और किसान कल्याण विभाग तथा कृषि अनुसंधान और शिक्षा विभाग ने संयुक्त रूप से किसानों के लिए उर्वरक उपयोग जागरूकता कार्यक्रम का आयोजन किया है।
श्री गौड़ा ने आगे कहा कि उर्वरक और उर्वरक प्रौद्योगिकी में अनुसंधान और नवाचार को प्रोत्साहित करने के लिए, उर्वरक विभाग के तहत केंद्रीय लोक उद्यमों  ने एक अलग थिंक टैंक निकाय का गठन किया है, जिसका नाम है - "भारतीय उर्वरक और उर्वरक प्रौद्योगिकी अनुसंधान परिषद” । परिषद को 19 अगस्त 2019 को सोसायटी पंजीकरण अधिनियम, 1860 के तहत सोसायटी के रूप में पंजीकृत किया गया है। परिषद उर्वरक और उर्वरक विनिर्माण प्रौद्योगिकी, उत्पादों के लिए कच्चे माल के उपयोग और नवाचार के क्षेत्र में अनुसंधान और विकास तथा शोध कार्य करेगी व प्रोत्साहन देगी तथा इसके लिए विभिन्न अनुसंधान संस्थानों, उर्वरक उद्योग जगत और अन्य हितधारकों के साथ सहयोग/साझेदारी करेगी। अब तक, परिषद की आम बैठक दो बार हुई है और कार्यकारी समिति ने तीन बैठकें की हैं।
रक्षा मंत्रालय
रानीखेत  में भारत-उज्बेकिस्तान प्रशिक्षण युद्धाभ्यास 'डस्टलिक' का समापन
1. परस्पर 10 दिन चले आपसी अभ्यास के बाद भारत-उज्बेकिस्तानसंयुक्त क्षेत्र प्रशिक्षण युद्धाभ्यास डस्टलिक के दूसरे संस्करण काशुक्रवार, 19 मार्च 2021 को समापन हुआ ।
2. 10 मार्च, 2021 को शुरू हुए संयुक्त अभ्यास में ज़ोर शहरीपरिदृश्य में उग्रवाद/आतंकवाद विरोधी अभियानों पर होने के साथ-साथ हथियारोंके कौशल पर विशेषज्ञता साझा करने पर केंद्रित था । इस अभ्यास ने दोनोंसेनाओं के सैनिकों को स्थायी पेशेवर और सामाजिक संबंधों को बढ़ावा देने काअवसर भी प्रदान किया ।
3. गहन सैन्य प्रशिक्षण के बाद दोनों सेनाओं के संयुक्तअभ्यास का समापन हुआ, दोनों देशों की सेना इस अभ्यास के दौरान आतंकवादीसमूहों पर अपनी युद्ध शक्ति और प्रभुत्व का प्रदर्शन कर रही थी । समापनसमारोह में दोनों देशों के अनूठे पारंपरिक संपर्क के साथ अपार प्रतिभा काप्रदर्शन किया गया । वरिष्ठ अधिकारियों ने अभ्यास के व्यावसायिक संचालन केप्रति संतोष और आभार व्यक्त किया ।
4. अभ्यास के दौरान पैदा हुई मिलनसारिता, दल भावना एवंसद्भावना से भविष्य में दोनों देशों के सशस्त्र बलों के बीच संबंधों कोमजबूत करने में और बढ़ावा मिलेगा ।
एमजी /एएम/ एबी
(Visitor Counter : 603
स्वास्थ्य एवं परिवार कल्याण मंत्रालय
कोविड-19 की आने वाली लहरों में बच्चे गंभीर रूप से संक्रमित होंगे, ये दिखाने के लिए कोई आंकड़े नहीं हैं”
भविष्य की लहरों से बचने के लिए आक्रामक रूप से कोविड उपयुक्त व्यवहार का पालन करें: डॉ. गुलेरिया
अखिल भारतीय आयुर्विज्ञान संस्थान  दिल्ली के निदेशक डॉ. रणदीप गुलेरिया ने आज राष्ट्रीय मीडिया केंद्र, पीआईबी दिल्ली में आयोजित एक संवाददाता सम्मेलन में कहा, “यह गलत सूचना का एक हिस्सा है कि कोविड-19 महामारी की आने वाली लहरें बच्चों में गंभीर बीमारी का कारण बनने वाली हैं। आने वाली लहरों में बच्चे गंभीर रूप से संक्रमित होंगे, ये दिखाने के लिए न तो भारत और न ही वैश्विक स्तर पर कोई आंकड़े हैं।”
डॉ. गुलेरिया ने इसका उल्लेख किया कि भारत में दूसरी लहर के दौरान संक्रमित होने और अस्पतालों में भर्ती होने वाले 60 फीसदी से 70 फीसदी बच्चों में या तो सहरुग्णता थी या उनमें प्रतिरोधक क्षमता की कमी थी। उन्होंने आगे बताया कि जिन स्वस्थ बच्चों को संक्रमण के हल्के लक्षण थे, वे बिना अस्पताल में भर्ती हुए ठीक हो गए।
भविष्य की लहरों को रोकने में कोविड उपयुक्त व्यवहार की महत्वपूर्ण भूमिका है
एम्स के निदेशक ने बताया कि किसी भी महामारी में कई लहरें क्यों आती हैं। इस तरह की लहरें आमतौर पर श्वसन वायरस के कारण होने वाली महामारियों के दौरान होती हैं। डॉ. गुलेरिया ने कहा, “1918 का स्पेनिश फ्लू, एच1एन1  फ्लू इसके उदाहरण हैं। 1918 के स्पेनिश फ्लू की दूसरी लहर सबसे बड़ी थी, जिसके बाद एक छोटी तीसरी लहर थी।"
और जैसा कि हम जानते हैं, सार्स-कोव-2 एक श्वसन वायरस है।
- अतिसंवेदनशील जनसंख्या होने पर एक से अधिक लहरें पैदा होती हैं
जब जनसंख्या का एक बड़ा हिस्सा संक्रमण के खिलाफ प्रतिरोधक क्षमता प्राप्त कर लेता है तो वायरस स्थानिक और संक्रमण मौसमी हो जाता है - जैसे एच1एन1, जो आमतौर पर मानसून या सर्दियों के दौरान फैलता है।
- वायरस में बदलाव के कारण लहरें आ सकती हैं 
चूंकि नए म्यूटेशन अधिक संक्रामक हो जाते हैं, इसलिए वायरस के फैलने की आशंका अधिक होती है।
- लहर के पीछे का एक कारण मानव व्यवहार हो सकता है
डॉ. गुलेरिया ने सावधान किया: “जब भी मामले बढ़ते हैं, लोगों में डर होता है और मानव व्यवहार बदल जाता है। लोग कोविड उपयुक्त व्यवहार का सख्ती से पालन करते हैं और गैर-फार्मास्युटिकल हस्तक्षेप संचरण की श्रृंखला को तोड़ने में मदद करते हैं। लेकिन जब अनलॉक किया जाता है, तो लोग सोचते हैं कि ज्यादा संक्रमण नहीं होगा और वे कोविड उपयुक्त व्यवहार का पालन नहीं करते हैं। इसके चलते वायरस फिर से समुदाय में फैलने लगता है, जिससे संभावित रूप से एक और लहर पैदा हो जाती है।”
निदेशक ने कहा कि अगर हमें आने वाली लहरों को रोकना है, तो हमें उस समय तक आक्रामक रूप से कोविड उपयुक्त व्यवहार का पालन करने की जरूरत है, जब तक कि हम यह नहीं कह सकते कि हमारी जनसंख्या के एक बड़े हिस्से को टीके लग चुके हैं या हमने प्राकृतिक प्रतिरक्षा हासिल कर ली है। उन्होंने आगे कहा, “जब पर्याप्त लोगों को टीका लगाया जाएगा या जब हम संक्रमण के खिलाफ प्राकृतिक प्रतिरक्षा हासिल कर लेंगे, तो ये लहरें रुक जाएंगी। अभी एकमात्र तरीका यह है कि कोविड उपयुक्त व्यवहार का सख्ती से पालन किया जाए।”
शिक्षा मंत्रालय
केंद्रीय मानव संसाधन विकास मंत्री श्री रमेश पोखरियाल ‘निशंक’ ने केंद्रीय विद्यालय संगठन को दिए निर्देश, कोविड-19 के संदिग्ध मामलों के लिए अस्थायी आवास बनाने के वास्ते स्थानीय प्रशासन को उपलब्ध कराएं इमारतें
(कोविड-19 महामारी के चलते पैदा हुए हालात को ध्यान में रखते हुए मानव संसाधन विकास मंत्री श्री रमेश पोखरियाल ‘निशंक’ ने कोविड-19 के संदिग्ध मामलों के वास्ते अस्थायी आवास बनाने के लिए केंद्रीय विद्यालय संगठन को स्थानीय प्रशासन को इमारतें उपलब्ध कराने के निर्देश दिए हैं।
वित्त मंत्रालय
भारतीय प्रतिस्पर्धा आयोग  ने सिट्रिक्स सिस्टम्स, इंक के अधिग्रहण को मंजूरी दी
भारतीय प्रतिस्पर्धा आयोग  ने विस्टा इक्विटी पार्टनर्स मैनेजमेंट, एलएलसी  द्वारा प्रबंधित निधियों तथा इलियट इन्वेस्टमेंट मैनेजमेंट एल.पी.  द्वारा प्रबंधित निधियों एवं निवेश वाहनों द्वारा सिट्रिक्स सिस्टम्स, इंक  के अधिग्रहण को मंजूरी दे दी है।
प्रस्तावित संयोजन विस्टा द्वारा प्रबंधित निधियों और इलियट द्वारा प्रबंधित निधियों एवं निवेश वाहनों द्वारा सिट्रिक्स के अधिग्रहण से संबंधित है, जिसे प्रतिस्पर्धा आयोग द्वारा 17 जून, 2022 को आयोजित अपनी बैठक में अनुमोदित किया गया था। प्रस्तावित संयोजन को सिट्रिक्स, पिकार्ड पैरेंट, पिकार्ड मर्जर सब, इंक.  और टिब्को सॉफ्टवेयर इंक  के बीच हुए एक समझौते और विलय की योजना के अनुसार कार्यान्वित किया जाएगा। विशेष रूप से टिब्को, जोकि विस्टा नियंत्रित एक पोर्टफोलियो कंपनी है, सिट्रिक्स के साथ सम्मिलित हो जाएगी और विस्टा एवं इलियट अंततः संयुक्त सिट्रिक्स/टिब्को के व्यवसाय का संयुक्त नियंत्रण हासिल करेंगे।
इस सम्मिलन में शामिल होने वाले के पक्षों के नाम हैं:
 इलियट ऑल्टो एग्रीगेटर जीपी एलएलसी 
 पिकार्ड पैरेंट, इंक ;
 पिकार्ड होल्डको एलएलसी ; तथा
 सिट्रिक्स सिस्टम्स, इंक 
विस्टा और इलियट को सामूहिक रूप से अधिग्राहक कहा गया है। अधिग्राहक और सिट्रिक्स को सामूहिक रूप से पक्ष के रूप में संबोधित किया गया है।
विस्टा एक संयुक्त राज्य अमेरिका-स्थित निवेश फर्म है जो उद्यम सॉफ्टवेयर, डेटा और प्रौद्योगिकी-समर्थ व्यवसायों को सशक्त बनाने और विकसित करने पर केंद्रित है। विस्टा कई पोर्टफोलियो कंपनियों को नियंत्रित करता है जो आईटी सेवाओं से जुड़े प्रावधानों में सक्रिय हैं जैसे कि व्यावसायिक सॉफ्टवेयर के प्रावधान।
इलियट एक संयुक्त राज्य अमेरिका-स्थित निवेश फर्म है, जिसकी प्रमुख निधि, इलियट एसोसिएट्स, एल.पी., 1977 में स्थापित की गई थी। इलियट एक बहु-रणनीतिक व्यापार दृष्टिकोण को अपनाता है जिसमें बिना किसी सीमा के: इक्विटी-उन्मुख, निजी इक्विटी और निजी ऋण, संकटग्रस्त प्रतिभूतियां, गैर-संकटग्रस्त ऋण, बचाव/आर्बिट्रेज, अचल संपत्ति से संबंधित प्रतिभूतियां, वस्तु व्यापार और पोर्टफोलियो अस्थिरता संरक्षण सहित रणनीतियों की एक विस्तृत श्रृंखला शामिल है।
सिट्रिक्स एक बहुराष्ट्रीय उद्यम वाली सॉफ्टवेयर कंपनी है जिसका मुख्यालय संयुक्त राज्य अमेरिका के फ्लोरिडा में है। सिट्रिक्स विभिन्न संगठनों को एक सुसंगत और सुरक्षित कार्य अनुभव प्रदान करने में मदद करने पर केंद्रित है। सिट्रिक्स डिजिटल कार्यक्षेत्र से जुड़ा एक समाधान प्रदान करता है जो सभी कार्य संसाधनों  के लिए एकीकृत, विश्वसनीय और सुरक्षित पहुंच प्रदान करता है और प्रत्येक कार्य चैनल, डिवाइस और स्थान पर कार्य निष्पादन एवं सहयोग को सरल बनाता है। मोटे तौर पर, सिट्रिक्स मुख्य रूप से  डेस्कटॉप वर्चुअलाइजेशन स्पेस,  वर्कस्पेस सॉल्यूशंस, और  नेटवर्किंग एवं आईटी सुरक्षा सॉफ्टवेयर के क्षेत्र में सक्रिय है।